**भारत सरकार**

**रेल मंत्रालय**

**राज्य सभा**

**28.12.2018 के**

**अतारांकित प्रश्न सं. 1903 का उत्तर**

**बिहार में रेलवे लाइन के दोहरीकरण का कार्य पूरा होना**

**1903. श्री राम नाथ ठाकुरः**

**क्या रेल मंत्री यह बताने की कृपा करेंगे किः**

(क) क्या यह सच है कि हाजीपुर से मुजफ्फरपुर के रामदयालु तक एवं समस्तीपुर से दरभंगा तक रेल लाइन के दोहरीकरण की स्वीकृति 2013-14 में दी गयी थी;

(ख) यदि हां, तो तत्संबंधी ब्यौरा क्या है, और इस संबंध में अभी तक क्या प्रगति की गई है; और

(ग) क्या इस लाइन के दोहरीकरण का कार्य अपनी समय-सीमा के अंदर हो जाने की संभावना है और यदि हां, तो कब तक दोहरी लाइन बिछाने का कार्य पूर्ण कर लिया जाएगा?

**उत्तर**

**रेल मंत्रालय में राज्य मंत्री (श्री राजेन गोहांई)**

(क) से (ग): एक विवरण सभा पटल पर रख दिया गया है।

\*\*\*\*\*\*

बिहार में रेलवे लाइन के दोहरीकरण का कार्य पूरा होने के संबंध में 28.12.2018 को राज्‍य सभा में श्री राम नाथ ठाकुर के अतारांकित प्रश्‍न संख्‍या 1903 के भाग (क) से (ग) के उत्‍तर से संबंधित **विवरण।**

(क) से (ग): हाजीपुर-रामदयालू नगर दोहरीकरण और समस्‍तीपुर-दरभंगा दोहरीकरण परियोजनाओं को क्रमश: 2013-14 और 2015-16 में स्‍वीकृत किया गया था। इन परियोजनाओं के ब्‍यौरे सहित इनकी स्थिति निम्‍नानुसार है :

(करोड़ रु. में)

|  |  |  |  |  |
| --- | --- | --- | --- | --- |
| **क्र.सं.** | **परियोजना**  | **नवीनतम प्रत्‍याशित लागत** | **परिव्‍यय 18-19** | **मौजूदा स्थिति** |
| 1. | हाजीपुर-रामदयालू नगर (48 किमी) दोहरीकरण | 367 | 50 | हाजीपुर-घोषवर (5 किमी) और रामदयालू-खुरहनी (14 किमी) खंड यातायात के लिए खोल दिया गया है। इस परियोजना के शेष खंड पर कार्य शुरू हो गया है।  |
| 2. | समस्‍तीपुर-दरभंगा (38 किमी) दोहरीकरण | 519 | 50 | कार्य शुरू हो गया है। |

परियोजनाओं का पूरा होना बहुत सारे कारकों पर निर्भर करता है जिसमें भूमि अधिग्रहण, सांविधिक मंजूरियां, जनोपयोगी सेवाओं का अंतरण आदि शामिल हैं। चूंकि इनमें से अधिकतर कारक रेल मंत्रालय के नियंत्रण से बाहर हैं, इसलिए, इन परियोजनाओं को पूरा करने के लिए कोई समय-सीमा निर्धारित नहीं की गई है।

\*\*\*\*\*\*